als_Latn dik_Latn sag_Latn
Pyetje: Kam një pyetje lidhur me temën “Wiedergeburt” në gjuhë gjermane. Ajo d.m.th. që para disa vite paskemi qenë të gjallë p.sh. si kafshë, kemi vdekur e tash prapë jemi ringjallë si njeri. Profesori po kërkon prej meje tash që nëse nuk besoj, me sjellë argumente. Unë i kam thënë për shkak fesë unë nuk besoj, po ai prapë se prapë po thotë që nuk vlen ajo arsye po më shumë duhet me argumentu. Nëse ka mundësi me më ndihmu, të ma sqaroni më mirë? Falimenderit, Allahu ju shperbleftë!
Përgjigje: Lavd-falënderimi i takon vetëm Allahut të Madhërishëm…
Ajo që ju ka thënë profesori njihet me emrin reinkarnim ose shqip: rimishërim që nënkupton se pasi të vdesë një trup, shpirti i tij futet në një trup tjetër, më të mirë ose më të keq, varësisht nga punët që ka bërë më herët. Nëse ka qenë i mirë, ai mund të futet në një trup më të mirë e nëse ka qenë i keq, do të futet në ndonjë trup kafshe e kështu me radhë. Kjo është një besëtytni që e përgënjeshtron feja por edhe logjika e shëndoshë.
Ky besim konsiston në mohimin e jetës pas vdekjes, dëshiron të na thotë se nuk ka xhenet e as xhehenem, porse çdo lumturi apo dëshpërim do të ndodhë në këtë botë, ndërsa Allahu në Kuran thotë:
“Mos vallë menduat se ju krijuam për lojë dhe se nuk do të ktheheni tek ne?”
“Kini frikë Zjarrin që është përgatitur për jobesimtarët”
“Nxitoni drejt faljes dhe xhenetit që është i gjerë sa qiejt dhe toka”.
– Fetarisht, çështja e shpirtit bën pjesë te çështjet e botës së fshehtë (gajb) për të cilat njeriu nuk ka arritur dhe nuk do të arrijë të mësojë më shumë sesa i ka treguar Krijuesi i shpirtit, pra Allahu, i cili ka thënë: “Të pyesin ty për shpirtin, thuaju: shpirti është nga kompetencat e Zotit tim dhe për të nuk jeni të informuar përveçse pak” (Isra 85).
– Ndërsa logjikisht, themi se gjithçka që është folur nga disa filozofë, ideologji apo sekte rreth shpirtit, d.m.th. rreth rimishërimit të shpirtit janë hamendësi dhe fjalë të paargumentuara fare. Shkenca e mirëfilltë deri në këto çaste nuk ka zbuluar asgjë se çfarë ndodhë me shpirtin pasi të ndahet nga trupi. Mjekësia për njeriun flet derisa ka jetë në të e pas kësaj i ngre krahët e paaftësisë për të komentuar diçka.
Sidoqoftë, ai i cili e pohon këtë besëtytni pa asnjë argument nuk mund të kërkojë kundërargumente, sepse i pari që duhet të sjellë argumente është ai që e shprehë atë pohim! Kështu e kërkon logjika, fillimisht argumentojmë pastaj pohojmë dhe jo të pohojmë e pastaj të argumentojmë.
Pastaj i themi:
a. Historia ka njohur shumë personalitete të veçanta, të forta dhe të mira që kanë ekzistuar më herët. Ka pasur shkencëtarë të cilët me kërkimet dhe hulumtimet e tyre arritën afër zbulimeve gjigante porse vdekja u erdhi dhe puna u mbeti pa vazhduar, e sikur të ishin rimishëruar në ndonjë trup tjetër pse nuk i vazhduan kërkimet e tyre që të arrijnë synimin e nisur?!
b. Jemi dëshmitarë se edhe fëmijët vdesin dhe sipas asaj besëtytnie ata do të rimishërohen në një trup tjetër, po pse të vdesë një fëmijë përpara se të shihet a do të bëjë mirë apo keq? Në çfarë trupi pastaj do të rimishërohet shpirti i tij, në trup të mirë apo të keq?!
c. Jemi dëshmitarë se njerëzit dhe gjallesat në përgjithësi, shtohen çdo ditë e më shumë dhe me një shpejtësi të madhe, po shpirtrat? Ku gjejmë shpirtra për gjithë ato trupa? Sipas asaj besëtytnie shumë trupa do të mbesin pa shpirt, sepse p.sh. nëse në tërë Evropën para qindra viteve kanë jetuar 50 milionë njerëz d.m.th. ka pasur vetëm 50 milionë shpirtra, e sot vetëm Gjermania ka mbi 80 milionë njerëz! A thua vallë: gjithë ata njerëz jetojnë pa shpirtra?!
Këto janë disa pikëpyetje dhe çfarëdo përgjigje që përpiqet të jep ai i cili përkrahë atë besëtytni do të jenë përgjigje qesharake dhe assesi të argumentuara.
Allahun e falënderojmë që na ka udhëzuar në rrugën e drejtë, e cila njëkohësisht është edhe rruga e atyre që logjikojnë.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn